《送黄监税之官沙县》
宋代·韩淲

国家右文时，子可谓不遇。相从今几年，犹记弄章句。

神州久陆沉，赤子欲谁诉。隆兴淳熙初，几载驾戎辂。

主圣难其臣，后来忽多故。方今恢天运，子复策仕路。

惜乎视征榷，韬略未阔步。男子志四方，周王亦一怒。

惨别无它言，闽山眇回互。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。